Publication: Magyar Közlöny
Issue: MK-2004-57 (Year: 2004, Number: 57)
Era: 2004-2010
Section: „3. § A közoktatási intézményben a Munka Törvénykönyvérõl szóló 1992. évi XXII. törvény (a továbbiakban:
Paragraph Index: 375

(2) Az R. 11/B. §-ának (3) bekezdése helyébe a következõ rendelkezés lép: „(3) Ha a pedagógus, továbbá a 11/A. § (6) bekezdésében felsoroltak — feltéve, hogy a munkaidõ-beosztásból más nem következik — a pedagógiai programban meghatározottak szerint tanulmányi kiránduláson vagy más, a pedagógiai, nevelési programban meghatározott, nem az iskolában, kollégiumban, óvodában szervezett programon vesznek részt, munkanapon tizennégy órától másnap reggel hat óráig, heti pihenõnapon és munkaszüneti napon nulla órától huszonnégy óráig tartó idõszakban ügyeletet teljesítenek. Az ügyelet idejébõl huszonkettõ órától másnap reggel hat óráig tartó idõszakból a ténylegesen munkavégzéssel töltött idõt (a továbbiakban: mérhetõ idõtartamú munkavégzéssel járó ügyelet), a reggel hat órától huszonkettõ óráig tartó idõszaknak pedig a teljes idõtartamát (a továbbiakban: nem mérhetõ idõtartamú munkavégzéssel járó ügyelet) — ha e rendelet másképp nem rendelkezik — be kell számítani a rendkívüli munkavégzés idejébe. E rendelkezésektõl a kollektív szerzõdés, ennek hiányában a munkáltató a közalkalmazott javára eltérhet.”

Source: https://magyarkozlony.hu/hivatalos-lapok/b7ed7447c0a147d632ac86d318fd14fd8758a07a/dokumentumok/239b4445e012f1e77e82ba9e8447c7c160a7f8a1/letoltes